Goran Bregović

pisi |240px|Goran Bregović ja Kristjan Järvi (2008)
pisi |240px|Goran Bregović esinemas koos Wedding and Funeral Orchestraga (2007)

Goran Bregović (serbia keeles Горан Бреговић; sündinud 22. märtsil 1950 Sarajevos Jugoslaavia FSV-s) on serbia ja horvaadi päritolu muusik, helilooja ja filmimuusika looja. Vahel nimetatakse teda Balkani heliloojaks.

Bregović sai Ida-Euroopas laialdaselt tuntuks rokkansambli Bijelo Dugme järgi (ansambel tegutses aastatel 1974–1989; Bregović mängis bändis kitarril ja oli paljude laulude muusika ja tekstide autor). Kogu maailmas tunti teda aga kui filmimuusika loojat, sealhulgas kirjutas ta muusika mitmele Emir Kusturica filmile.

Päritolu
Bregović peab end jugoslaavlaseks, argumenteerides seda väidet sellega, et tema isa on horvaadi päritolu (katoliiklane), ema on serbia päritolu (õigeusklik) ja abikaasa on bosnia muslim.

Wedding and Funeral Orchestra

1990. aastate teisel poolel lõi Bregović muusikaansambli Wedding and Funeral Orchestra ('pulma- ja matuseorkester'), millega käib esinemas eri paigus üle maailma. Kontsertidel kõlavad peamiselt laivid tema enda loodud filmimuusikast. 

Tunnustus
1989 –  nomineeriti Euroopa filmiauhinnale kategoorias "Euroopa parim helilooja" (film "Kuduz")
1990 – Pula filmifestivali Velika Zlatna Arena auhind kategoorias "parim filmimuusika" (film" Gluvi barut")
1995 –  nomineeriti Césarile kategoorias "parim muusika" (film "La reine Margot")
2006 –  nomineeriti David di Donatello auhinnale kategoorias "parim muusika" (film "I giorni dell'abbandono")
2006 –  nomineeriti David di Donatello auhinnale kategoorias "parim laul" (film "I giorni dell'abbandono")
2011 – Karlovy Vary rahvusvahelise filmifestivali festivali presidendi auhind
2015 – 50px Ordre des Arts et des Lettresi rüütliklassi orden (Prantsusmaa)
2021 – 50px Karađorđe Tähe 1. järgu orden (Serbia presidendilt Aleksandar Vučićilt)

Originaalsed heliribad filmidele
 "Time of the Gypsies" (1988; Emir Kusturica filmile "Time of the Gypsies") 
 "Toxic affair" (1993)
 "Arizona Dream" (1993; Emir Kusturica filmile "Arizona Dream") 
 "La Reine Margot" (1994)
 "Underground" (1995; Emir Kusturica filmile "Underground") 
 "A Chef in Love" (1995)
 "Tuvalu" (2000)
 "I giorni dell'abbandono" (2005)
 "Le Lièvre de Vatanen" (2006)
 "Mustafa" (2008)

Viited

Välislingid

Goran Bregovići koduleht
Eikellegimaa. Goran Bregović. arhiiv.err.ee, 15. juuli 1996
Goran Bregovic. Awards. imdb.com

Kategooria:Jugoslaavia inimesed 
Kategooria:Jugoslaavia muusika 
Kategooria:Bosnia ja Hertsegoviina muusikud 
Kategooria:Serbia muusikud
Kategooria:Heliloojad
Kategooria:Filmimuusika loojad
Kategooria:Sündinud 1950